text:
16 октомври 2017 (понеделник)
Въззивно наказателно от общ характер дело 391/2017 – 09.30 часа
Подсъдим по процеса е: Г. М. Н. (р.1983г.)
Със своя присъда от 15.06.2017 г. по НОХД 264/2017 г., Окръжен съд – Русе е признал подсъдимия Г. М. Н. от гр. Русе за невинен в това на 10.12.2009 г. в гр. Русе, чрез използване на документи с невярно съдържание – справка-декларация за ДДС, дневник за покупки към нея и четири данъчни фактури, издадени от ЕТ „Джорджи 09“ – Г. И., с. Просена обл. Русе на „НИККОМ-ГН“ ЕООД-гр. Русе, се опитал да получи от държавния бюджет неследваща се парична сума на стойност 13 400 лева – особено големи размери, като деянието останало недовършено поради независещи от волята му причини.
На основание чл. 304 от НПК, ОС-Русе оправдал изцяло Г. М. Н. по повдигнатото му от прокуратурата обвинение по чл. 256 ал. 2, пр. 3, вр. ал. 1, пр. 1, вр. чл. 18 ал. 1 от НК.
Делото в Апелативен съд – Велико Търново е образувано по въззивен протест от Окръжна прокуратура – Русе.
Въззивно наказателно от общ характер дело 317/2017 – 10.00 часа
Подсъдим по процеса е: П. С. О. (р. 1973г.)
Със своя присъда от 03.07.2017 г. по НОХД 617/2017г, Окръжен съд -Плевен е признал подсъдимия П. С. О. за виновен в това, че на 17.04.2017 г. в гр. Плевен, умишлено умъртвил своята майка – Г. П. О. (р. 1950г.), ( чрез нанасяне с кухненски нож на прободно-порезна рана отгоре-надолу в областта на шията на пострадалата ).
Въззивно наказателно от общ характер дело 361/2017 – 10.30 часа
Подсъдими по процеса са: Ц. П. П. (р. 1992.г) и Н. М. С. (р.1988г.)
Със своя присъда от 06.06.2017 г. по НОХД 155/2017г, Окръжен съд - Плевен е признал подсъдимите Ц. П. П. от с. Садовец и Н. М. С. от с. Буковлък за виновни в това, че на 10.04.2014 г. в гр. Плевен, при условията на независимо съпричиняване, при управление на МПС – лек автомобил „Рено Лагуна“, управляван от Ц. П.П. и лек автомобил „Опел Вектра“, управляван от Н.М. С., нарушили разпоредби на Закона за движението по пътищата (чл. 20 ал. 1, ал. 2 и чл. 50 ал. 1 от Ц. П. П. и чл. 15, чл. 20 ал. 1 и ал. 2 от Н. М. С.), вследствие на което, по непредпазливост причинили смъртта на В. П. Н. от гр. Плевен, като Н. М. С. не е имал и необходимата правоспособност за управление на МПС.
На основание чл. 343, ал. 1 б „в“, вр. чл. 342, ал. 1, вр. с чл. 54 от НК, Окръжен съд – Плевен осъдил подсъдимия Ц. П. П. на 3 години лишаване от свобода, като на основание чл. 66 ал. 1 от НК, отложил изпълнението на наложеното наказание с изпитателен срок от пет години (условно). На основание чл. 343г., подсъдимият се лишава и от право да управлява МПС за период от пет години, считано от влизане на присъдата в сила.
На основание чл. 343, ал. 3, предл. 4, б „б“, вр. ал. 1 б „в“, вр. чл. 342, ал. 1, вр. чл. 2, ал. 2, вр. чл. 54 от НК, Окръжен съд – Плевен осъдил подсъдимия Н. М. С. на 8 години лишаване от свобода, които да изтърпи при първоначален общ режим.
Делото в Апелативен съд – Велико Търново е образувано по протест на Окръжна прокуратура – Плевен и въззивна жалба от подсъдимия Н.М. С.
Въззивно наказателно от общ характер дело 388/2017 – 11.00 часа
Със своя присъда от 05.06.2017 г. по НОХД 514/2016, Окръжен съд - Плевен е признал подсъдимия Л. Й. К. за виновен, в това, че на 07.11.2015 г. в гр. Славяново, Плевенска обл., около 07.00 часа, на път PVN 2145 при управление на МПС – лек автомобил „Тойота 4 Рънър“, собственост на Й. Г. К. от гр. Плевен, нарушил правилата за движение по пътищата – чл. 20 ал. 1 и чл. 20 ал. 2 от ЗДвП и като не изпълнил задължението си да контролира непрекъснато превозното средство, което управлявала и задължението си да съобрази скоростта си на движение с атмосферните условия и със състоянието на пътя (мъгла, мокър асфалт, завой с десен вираж и отрицателен наклон), за да бъде в състояние да спре пред всяко предвидимо препятствие, като движейки се със скорост около 40км./ч., загубил контрол над управлявания от него автомобил, който поднесъл, преминал през лентата за насрещно движение, напуснал пътното платно и ударил намиращия се край пътя С. А. М. от с. Бръшляница, обл. Плевен, вследствие на което по непредпазливост причинил смъртта му.
Въззивно наказателно от общ характер дело 364/2017 – 11.30 часа
Подсъдим по процеса е: М. А. А. (р. 1988г.)
Със своя присъда от 30.06.2017 г., по НОХД 80/2016 г. Окръжен съд – Габрово е признал подсъдимия М. А. А. за виновен в това, че на 31.07.2015 г., около 23.40 ч. в село Батошево, до „Перилото“, в пияно състояние (с установена концентрация на алкохол 0,79 промила) и без да е правоспособен водач на МПС, при управление на МПС, категория „В“ – лек автомобил „Ауди А4“, собственост на З. Н. М. от гр. Севлиево, със скорост не по-малка от 90 км./ч., нарушил правилата за движение по пътищата – чл. 5, ал. 3, т. 1 от ЗДвП; чл. 21. ал. 1 от ЗДвП и чл. 150 от ЗДвп, като вследствие на това, по непредпазливост причинил смъртта на Б. Н. М. от с. Сенник, общ. Севлиево и средни телесни повреди на А. З. Н. от с. Сенник.
На основание чл. 343, ал. 3, б „б“, предл. първо, вр. с ал. 4 и ал.1, б „в“, вр с чл. 342 ал. 1 от НК, Окръжен съд – Габрово осъдил подсъдимия на 6 години лишаване от свобода, при първоначален общ режим.
Делото в Апелативен съд – Велико Търново е образувана на основание въззивна жалба от подсъдимия.
12 октомври 2017 (четвъртък)
Въззивно наказателно от общ характер дело 375/2017 – 09.00 часа
Подсъдим по процеса е: Ц. А. П. (р. 1975г.)
Със своя присъда от 14.07.2017 г. по НОХД 898/2016, Окръжен съд - Плевен е признал подсъдимия Ц. А. П. от гр. Плевен за виновен в това, че на 18.01.2015 г., около 14.40 часа, в гр. Плевен, на ул. „Шипка“, при управление на лек автомобил „Фиат Пунто“, без да има необходимата правоспособност, нарушил правилата за движение по пътищата – чл. 21 ал. 1 от ЗДвП, като превишил скоростта от 50 км./ч. докато се намирал в населено място и чл. 116 от ЗДвП като по непредпазливост причинил смъртта на Н. В. Б. (р. 1924 г. ) от гр. Плевен.
На основание чл. 343 ал. 3, пр. 4, б. „б“, пр. 1, вр. с ал. 1, б. „в“, пр. 1, вр. с чл. 342, ал. , пр. 3, вр. с чл. 2, ал. 1, вр. с чл. 54 от НК, го осъдил на
3 години лишаване от свобода при първоначален общ режим на изтърпяване.
Въззивно наказателно от общ характер дело 379/2017 – 09.30 часа
Подсъдим по процеса е: В. Б. А. (р. 1981г.)
Със своя присъда от 13.07.2017 г. по НОХД 13/2017, Окръжен съд - Плевен е признал подсъдимия В. Б. А. от гр. Пордим за виновен в това, че на 08.09.2016 в гр. Плевен, по непредпазливост причинил смъртта на П. М. К. (р. 1944г.) от гр. Пордим, в следствие на умишлено нанесена на 30.08.2016 г. в гр. Пордим средна телесна повреда, изразяваща се в черепномозъчна травма – масивен излив на кръв под меките мозъчни обвивки, с оток на мозъка, довела до разстройство на здравето, временно опасно за живота.
На основание чл. 124, ал. 1, пр. 2, вр. чл. 129 ал. 2, вр. чл. 54 от НК, Окръжен съд – Плевен осъдил подсъдимия на 4 години затвор при първоначален строг режим.
Със същата присъда и на основание чл. 45 от ЗЗД, В. Б. А. е осъден и да заплати сумата от по 27 000 на всеки от тримата граждански ищци по делото, като обезщетение за претърпените от тях неимуществени вреди в резултат от престъплението.
09 октомври 2017 (понеделник)
Въззивно наказателно от общ характер дело 315/2017 – 09.30 часа
Подсъдим по процеса е: П. Р. В. (1983г.)
Със своя присъда от 23.06.2017 г. по НОХД 19/2017 г., Окръжен съд – Габрово е признал подсъдимия П. Р. В. от с. Царева ливада за виновен в това, че на 28.08.2014 г., около 03.00 часа, в с. Царева ливада, община Дряново, след счупване на стъклена бутилка със запалителна течност, направил опит да запали имущество със значителна стойност, намиращо се на тераса-ресторант към хотел „Царева ливада“ – всички вещи, мебели и техника на обща стойност 5 567 лева, собственост на „Бългериан интърнешинъл бизнес“ ООД – гр. Габрово.
На основание чл. 330 ал. 1, вр. чл. 18 ал. 1 от НК, при условията на чл. 55 ал. 1, т. вр. чл. 58 б „а“ от НК (съкратено съдебно следствие), Окръжен съд – Габрово е осъдил подсъдимия на 6 месеца лишаване от свобода, които да изтърпи при първоначален обш режим.
Със същата присъда подсъдимият е бил признат за невинен в това пожарът да е представлявал опасност за живота на настанените в хотела десет лица, поради което го е оправдал по първоначално повдигнатото му от прокуратурата обвинение по чл.330 ал. 2 т. 1 от НК.
Въззивно наказателно от общ характер дело 320//2017 – 10.00 часа
Подсъдим по процеса е: Ц.А. К. (р. 1946г.)
Със своя присъда от 26.06.2017 г. по НОХД 284/2017г, Окръжен съд -Русе е признал подсъдимия Ц. А. К. за виновен в това, че на 12.09.2015 г. в Русе, при управление на моторно превозно средство – лек автомобил „Ситроен Ксара“, нарушил правилата за движение по пътищата – като не изпълнил задължението си да намали скоростта и да спре при възникване опасност за движението (чл. 20 ал. 2 от ЗДвП) – пресичащия пешеходец Д. А. Д., както и задължението да бъде внимателен и предпазлив към пешеходците и особено към престарелите хора (чл. 116 от ЗДвП), с което по не предпазливост причинил смъртта на пешеходеца Д. А. Д. и след деянието избягал от местопроизшествието.
На основание чл. 343 ал. 3, пр. 5 б „б“, пр. 1, вр. ал. 1 б „в“, вр. чл. 342 ал. 1 пр. 3, вр. чл. 2 ал. 2 и чл. 58а, ал. 1 (съкратено съдебно следствие) от НК, Окръжен съд – Русе осъдил подсъдимия на 3 години лишаване от свобода. На основание чл. 66 ал. 1 от НК, отложил изпълнението на така определеното наказание с изпитателен срок от пет години (условно).
На основание чл. 343г. вр. с чл. 37 ал. 1. т. 7 от НК, лишил подсъдимия Ц. А. К. от право да управлява МПС за срок от пет години.
Делото е образувано по въззивна жалба от частните обвинители.
Въззивно наказателно от общ характер дело 374//2017 – 11.00 часа
Подсъдим по процеса е: М. И. С. (р. 1997г.)
Със своя присъда от 14.07.2017 г. по НОХД 41/2017г, Окръжен съд -Габрово е признал подсъдимия М. И. С. от с. Ряховците, община Севлиево за виновен в това, че на 12.08.2015 г. около 19.20 ч. в гр. Севлиево, ул. „Стефан Пешев“, при управление на МПС – лек автомобил „Фолксваген Голф“ нарушил правилата за движение – чл. 20 ал. 2 и чл. 119 ал. 1 от ЗДвП и на пешеходна пътека, по непредпазливост причинил смъртта на Б. Г. С. от гр. Севлиево (р. 1927г.)
На основание чл. 343 ал. 3, б „б“, предл. 1, вр. с ал. 1 б „в“, предл. 1, вр. чл. 342, ал. 1 от НК, при условията на чл. 55 ал. 1, т. 1 от НК, първоинстанционният съд го осъдил на 1 година и 6 месеца лишаване от свобода. На основание чл. 66 ал. 1 отложил изпълнението на така определеното наказание с изпитателен срок от четири години. (условно) На основание чл. 343г от НК, ОС-Габрово лишил М. И. С. от право да управлява МПС за срок от две години, считано от влизане на присъдата в сила.
Със същата присъда подсъдимият е признат за невинен по обвинението в това да е нарушил правилата за движение по чл. 20 ал. 1 и чл. 116 от ЗДвП.
Делото в Апелативен съд – Велико Търново е образувано по въззивна жалба от частните обвинители.
Въззивно наказателно от общ характер дело 287/2017 – 11.30 часа
Подсъдим по процеса е: М. А. М. (р. 1995г.)
Със своя присъда от 10.04.2017 г. по НОХД 125/2016, Окръжен съд - Ловеч е признал подсъдимия М. А. М. от с.Брестница, обл. Ловеч за невиновен в това, на 19.10.2014 г. в с. Брестница, в имот находящ се на ул. „Васил Левски“ да е направил опит да отнеме чужди движими вещи – пари от владението на П. С. П. ( р. 1936г.) от същото село, с намерението противозаконно да ги присвои като употребил за това сила и грабежът е придружен с убийството на П. С. П. и грабежът е останал недовършен, поради ненамирането на парите.
На основание чл. 304 от НПК, Окръжен съд – Ловеч оправдал подсъдимия по повдигнатото му от прокуратурата обвинение по чл. 199 ал. 2, т. 2, предл. 1 , вр. с чл. 198 ал. 1, вр. чл. 18 ал. 1 от НК.
Делото в Апелативен съд – Велико Търново е образувано на основание протест от Окръжна прокуратура – Ловеч и въззивни жалби от частните обвинители.
Въззивно наказателно от общ характер дело 377/2017 – 12.00 часа
Със своя присъда от 23.05.2017 г. по НОХД 159/2016, Окръжен съд - Ловеч е признал подсъдимия В. К. П. от гр. Велико Търново за виновен в това, че на 19.12.2014 г., около 18.50 ч. в село Сопот, област Ловеч, на ул. „Софийска“, при управление на лек автомобил „Фиат Пунто“, негова собственост, нарушил правилата за движение по пътищата – чл. 21 ал. 1, пр. 2 от ЗДвП, като се движел със скорост 80,5 км./ч. и чл. 15 ал. 1 от ЗДвП– движил се в насрещната лента и по непредпазливост и в условията на независимо съпричиняване с неизвестен извършител, причинил смъртта на П. В. К. (р. 1934г.) от с. Сопот.
02 октомври 2017 (понеделник)
Въззивно наказателно от общ характер дело 297/2017 – 09.30 часа
Подсъдим по процеса е: Д. В. К. (1993г.)
Със своя присъда от 15.05.2017 г. по НОХД 100/2017 г., Окръжен съд – Русе е признал подсъдимия Д. В. К. от гр. Русе за виновен в това, че за времето от 16.06.2016 г. до 17.06.2016 г. в гр. Русе, в условията на продължавано престъпление – на два пъти, без надлежно разрешително държал с цел разпространение високорискови наркотични вещества – марихуана, екстази, метамфетамин и разпространил чрез продажба на И. В. Д. от гр. Русе високорисково наркотично вещество – бяло кристално вещество с нетно тегло 0.42 гр. и съдържание на метамфетамин – 57,9% тегловни, на стойност 10,50 лева, като всички наркотични вещества са на обща стойност 1495 лева.
На основание чл. 354а, ал.1, пр. 4 и пр. 5, вр. чл. 26, ал. 1 и чл. 54 ал. 1 от НК, Окръжен съд –Русе осъдил подсъдимия на лишаване от свобода за срок от 4 години, което да изтърпи при първоначален строг режим. На основание чл. 55 ал. 3, първоинстанционният съд не наложил предвиденото за този престъпен състав наказание „глоба“.
Делото в Апелативен съд – Велико Търново е образувано по протест на Окръжна прокуратура – Русе и въззивна жалба от защитника на подсъдимия.
Въззивно наказателно от общ характер дело 330//2017 – 09.30 часа
Подсъдим по процеса е: М. А. (р. 1979г.)
Със своя присъда от 12.07.2016 г. по НОХД 816/2015г, Окръжен съд Плевен е признал подсъдимия М. А. (македонски гражданин с постоянен адрес в гр. София) за виновен в това, че на 07.07.2011 г. в гр. Плевен извършил два пъти финансова операция с имущество – парична сума в размер на 83 000 лева, за която знаел, че е придобита от А.Б. К. чрез тежко умишлено престъпление – измама по чл. 210, ал. 1 т. 5, вр. чл. 209, ал. 1 от НК.
На основание чл. 253 ал. 4, вр. ал. 3 т. 2, вр. ал. 1 предл. 1 (пране на пари), вр. чл. 54 и чл. 66 ал. 1, първоинстанционният съд го е осъдил на 3 години лишаване от свобода, чието изпълнение отложил условно с изпитателен срок от пет години, като е наложил на подсъдимия и глоба в размер на 20 000 лева. На основание чл. 253 ал. 6 от НК, М. А. е осъден и да заплати в полза на държавата парична сума в размер на 83 000 лева.
Със същата присъда ОС Плевен е признал за виновен и подсъдимия А. Б. К. от гр. Плевен в това, че на 06.07.2011 г. в гр. Плевен извършил на два пъти финансова операция с недвижимо имущество – парична сума в размер на 94 000 лева, за която знаел, че е придобита от него чрез тежко умишлено престъпление – измама по чл. 210, ал. 1 т. 5, вр. чл. 209 ал. 1 от НК. На основание чл. 253 ал. 4, вр. ал. 3, т. 2, в. ал. 1, предл. 1, вр. чл. 54, вр. чл. 66 ал. 1 от НК, на подсъдимия е определено наказание в размер на 3 години лишаване от свобода, чието изпълнение е отложено условно с изпитателен срок от 5 години, както и да заплати глоба в размер на 20 000 лева. На основание чл. 253 ал. 6 от НК, Александър Б. К. е осъден и да заплати сумата от 94 000 лева в полза на държавата.
На основание чл. 25, вр. чл. 23 от НК, Окръжен съд Плевен е определил едно общо наказание, измежду наложените на подсъдимия по три предишни наказанителни дела от общ характер в РС и ОС Плевен, а именно 3 години и 6 месеца лишаване от свобода, като е увеличил на основание чл. 24 ал. 1 от НК това наказание с шест месеца и е определили А. Б. К. да изтърпи общо 4 години лишаване от свобода при първоначален строг режим в затвор. Към него е присъединил и наказанието глоба в размер на 20 000 лева, както и това по чл. 253 ал. 6 от НК, с което е постановено той да заплати 94 000 лева в полза на държавата.
На основание въззивни жалби от защитниците на двамата подсъдими, в Апелативен съд – Велико Търново е било образувано ВНОХД 333/2016 г., по което ВТАС произнесъл решение, с което потвърдил присъдата на първоинстанционния съд. То е било обжалвано пред Върховния касационен съд, като със свое решение от 24.07.2017 г. ВКС е потвърдил решението в частта, касаеща подсъдимия А. Б. К., но е отменил частта, в която М. А. е признат за виновен да е извършил престъпление по чл. 253 ал. 4 от НК (пране на пари), като е върнал делото за ново разглеждане от друг състав на ВТАС само в отменената му част.
Въззивно наказателно от общ характер дело 245/2017 – 10.00 часа
Подсъдим по процеса е: З. П. А. (р. 1940г.)
Със своя присъда от 23.05.2017 г. по НОХД 185/2017, Окръжен съд - Плевен е признал подсъдимия З. П. А. от гр. Плевен за виновен в това, че на 15.06.2016 г. в с. Крушовене, обл. Плевен, на ул. "Г. Димитров" в посока на движение за село Брегаре, при управление на МПС - лек автомобил "ВАЗ 21013" с плевенска регистрация, нарушил правилата за движение по пътищата, установен в ЗДвП, а именно чл. 21 ал. 1 ("При избиране скоростта на движение, на водача на ППС е забранено да превишава стойността на скоростта от 50 км/ч в населено място") и по непредпазливост причинил смъртта на Д. В. Д. (р. 2004 г.) от с. Крушовене, обл. Плевен.
На основание чл. 343 ал. 1 б "в", вр. чл. 342, ал. 1 и вр. чл. 55 ал. 1 т. 1 от НК, Окръжен съд - Плевен го осъдил на 1 година и 8 месеца лишаване от свобода на подсъдимия. На основание чл. 66 ал. 1 от НК, отложил условно изпълнението на така определеното наказание с изпитателен срок от 3 години. На основание чл. 343г. от НК, ОС-Плевен лишил З. П. А. от право да управлява МПС за срок от 2 години.
Делото в Апелативен съд - Велико Търново е образувано по въззивна жалба от подсъдимия лично.
Въззивно наказателно от общ характер дело 294/2017 – 10.30 часа
Със своя присъда от 10.04.2017 г. г. по НОХД 38/2016, Окръжен съд - Габрово е признал подсъдимия И. Н. М. от гр. София за невинен в това на 14.03.2013 г. около 19.00 в гр. Габрово на ул. „Брянска“ 30, като технически ръководител на строежа на изпълнителя „Топлик“ ООД гр. София по проект „Зелени инвестиции на енергийна ефективност в 13-етажна административна сграда“ да е причинил смъртта на Б. Х. Б. от гр. Габрово (р. 1979г.), поради немарливо изпълнение на занятие, представляващо източник на повишена опасност – да е нарушил Заповед № 1 от 27.12.2012 г. за спиране на строежа поради лоши климатични условия, издадена от В. П., упражняваща строителен надзор на обекта, част от строителните книжа, с което да нарушил чл. 163 ал. 1 от ЗУТ и след това, при извършвания монтаж на скеле тип „Мато 1“ да не е спазил изискванията на Ръководство за монтаж от производителя, с което да е нарушил чл. 87 ал. 1 от Наредба № 2 от 22.03.2004 и в резултат на това, при влошаване на климатичните условия, изразяващо се в бурен вятър, конструкцията се отделила от сградата и неукрепена (съгласно изискванията за ветрово осигуряване) дъска се отделила от скелето и при падането си причинила несъвместими с живота травми на пострадалата.
Делото в Апелативен съд – Велико Търново е образувано на основание въззивен протест от Окръжна прокуратура – Габрово.
Въззивно наказателно от общ характер дело 304/2017 – 11.00 часа
Подсъдим по процеса е: И. В. Г. (р.1952г.)
Със своя присъда от 08.06.2017 г. г. по НОХД 94/2017, Окръжен съд - Плевен е признал подсъдимия И. В. Г. от гр. Плевен за виновен в това, че на 17.04.2016 г. в зеленчукова градина, намираща се в местността „Над линията“, в землището на гр. Долна Митрополия, обл. Плевен, по непредпазливост причинил смъртта на А. С. С. от с. Горна Митрополия, обл. Плевен, която настъпила 29.04.2016 г. в гр. Плевен, чрез действия, които спадат към правно регламентирана дейност, представляваща източник на повишена опасност, като извършвал работа със земеделска техника при дейност „почвообработка“, която той нямал право да упражнява, като нарушил разпоредбите на: Кодекса на труда, ЗЗБУТ, Закона за регистрация и контрол на земеделската и горската техника, Наредба 12/22.04.2009 г. на МЗХ за условията и реда за придобиване и отнемане правоспособност за работа със замеделска и горска техника, Наредба 7/23.09.2009 г. за минималните изисквания за здравословни и безопасни условия на труд на работните места при използване на работното оборудване и Правилата за осигуряване на здравословни и безопасни условия на труд в предприятията и дейностите от отрасъл „Земеделие“, утвърдение със Заповед РД-09-148/19.02.2002 г. на Министъра на земеделието и храните,
като след деянието направил всичко зависещо от него за спасяване на пострадалата А. С. С..
На основание чл. 123, ал. 4, предл. 1, вр. ал. 2, вр. ал. 1 и чл. 54 от НК, Окръжен съд – Плевен осъдил подсъдимия на 1 година лишаване от свобода, като на основание чл. 66 ал. 1 от НК, отложил изпълнението на така определеното наказание с изпитателен срок от три години (условно)
Делото в Апелативен съд – Велико Търново е образувано на основание въззивни жалби от защитника на подсъдимия и от повереника на частните обвинители.
Въззивно наказателно от общ характер дело 256/2017 – 11.30 часа
Подсъдим по процеса е: К. В. Б. (р. 1974г.)
Със своя присъда от 27.04.2017 г. по НОХД 375/2017, Окръжен съд - Плевен е признал подсъдимия К. В. Б. от гр. Бяла Слатина, обл. Враца за виновен в това, че на 18.11.2016 г. в гр. Кнежа, обл. Плевен, на кръстовището на ул. "Димитър Бутански" и ул. "Никола Вапцаров", срещу прехода за турската махала, при управление на МПС- товарен автомобил "Фолксваген Кади" с плевенска регистрация, собственост на "Автотехника-ПМ" ЕООД гр. Плевен, нарушил правилата за движени по пътищата - чл. 21 ал. 1 от ЗДвП ("При избиране скоростта на движение на водача на ППС от категория "В" в населени места е забранено да превишава скоростта от 50 км./ч.") и по непредпазливост причинил смъртта на 82-годишната Х. М. К. от гр. Кнежа, като деецът след деянието направил всичко зависещо от него за оказване на помощ на пострадалата.
На основание чл. 343а ал. 1, б. "б", вр. чл. 343 ал. I, б "в", вр. чл. 342 ал. I от НК, вр. чл. 58а, ал. 4, вр. чл. 55 ал. 1, т. 2, б "б" от НК, ОС-Плевен осъдил подсъдимия на "пробация", включваща задължителна регистрация по настоящ адрес за срок от шест месеца с периодичност два пъти седмично и задължителни периодични срещи с пробационен служител за срок от шест месеца. На основание чл. 343г. от НК, подсъдимият е лишен от право да управлява МПС за срок от шест месеца.
Делото в Апелативен съд - Велико Търново е образувано на основание въззивен протест от Окръжна прокуратура - Плевен.
Въззивно наказателно от общ характер дело 342/2017 – 12.00 часа
Подсъдими по процеса са: Л.Б. М. (р. 1988г.) и М. А. О. (р.1982г.)
Със своя присъда от 29.05.2017 г. по НОХД 171/2017, Окръжен съд - Плевен е признал подсъдимите Л. Б. М. и М. А. О. за виновни в това, че на 26.08.2016 г. около 16.30 ч. в гр. Плевен на ул. „Иван Вазов“, в съучастие помежду си – Л. Б. М. като извършител, а М. А. О. като подбудител и помагач, отнели чужда движима вещ – златно колие 14 карата, 25 гр. – на стойност 1750 лева от владението на собственичката В. М. Б., с намерението противозаконно да я присвоят, като употребили за това сила, като грабежът представлява опасен рецидив.
На основание чл. 199, ал. 1. т. 4, вр. с чл. 198 ал. 1, алт .1 вр. с чл. 29, ал. 1 б „А“ и б „Б“, вр. чл. 20 ал. 2 от НК, Окръжен съд – Плевен осъдил подсъдимия Л. Б. М. на 12 години лишаване от свобода при първоначален строг режим
На основание чл. 199 ал. 1, т. 4, вр. с чл. 198 ал. 1, алт. 1, вр. с чл. 29 ал. 1 б „А“, вр. чл. 20, ал. 3 и ал. 4, Окръжен съд – Плевен осъдил подсъдимия М. А. О. на 15 години лишаване от свобода при първоначален строг режим.
Делото в Апелативен съд – Велико Търново е образувано на основание въззивни жалби от подсъдимите и техните защитници.
25 септември 2017 (понеделник)
Въззивно наказателно от общ характер дело 309/2017 – 09.30 часа
Подсъдим по процеса е: Д. М. Б. (1988г.)
Със своя присъда от 17.05.2017 г. по НОХД 43/2016 г., Окръжен съд – Велико Търново е признал подсъдимия Д. М. Б. в това, че на 06.11.2014 г. в гр. Горна Оряховица без надлежно разрешително разпространил чрез продажба на В. И. П. от гр. Горна Оряховица 0,84 грама бяло-жълто прахообразно вещество, съдържащо амфетамин, пирацетан, цинаризин, кофеин и съдържание на наркотично действащ компонент – амфетамин 12%, с теглова стойност в лева – 25 лв, представляващо високорисково наркотично вещество по смисъла на Списък 1 към чл. 3, ал. 2. т. 1 на ЗКНВП.
На основание чл. 354 „а”, ал. 1, пр. 5, алт. 1, чл. 36 и чл. 54 от НК, Окръжен съд – Велико Търново наложил на Д. М. Б. наказание от 2 години и 6 месеца лишаване от свобода при първоначален общ режим, както и да заплати 5000 лева глоба в полза на държавата.
Със същата присъда, ВТОС е признал подсъдимия В.И. П. за виновен в това, че на 06.11.2014 г. в гр. Горна Оряховица, придобил без надлежно разрешително гореописаното вещество от Д. М. Б. , като деянието представлява маловажен случай.
На основание чл. 354 „а”, ал. 5, чл. 36 и чл. 54 от НК и чл. 78а от НК, първоинстанционният съд го освободил от наказателна отговорност, като вместо това му наложил административно наказание „глоба“ в размер на 1000 лева, като на основание чл. 304 от НПК, го оправдал по първоначално повдигнатото му обвинение по чл. 354а, ал. 3, пр.1 и пр. 2, алт. 1 т. 1 от НК.
Делото в Апелативен съд – Велико Търново е образувано по въззивна жалба от защитника на Добромир М. Б. (делото продължава само по отношение на него).
Въззивно наказателно от общ характер дело 312//2017 – 10.00 часа
Подсъдим по процеса e: Б. С. Н. (р. 1984г.)
Със своя присъда от 06.06.2017г. по НОХД 227/2017 г., Окръжен съд – Ловеч е признал подсъдимия Б.С. Н. от гр. Плевен за виновен, в това, че на 01.12.2016 г. около 17.00 часа в гр. Ловеч, ул. „Хан Крум“, при условията на опасен рецидив, отнел чужди движими вещи – парична сума в размера на 550 лева от владението на собственичката Н. Ц. П. (жена от гр. Ловеч), без нейно съгласие, с намерението противозаконно да ги присвои, като употребил за това сила – блъснал Н. Ц. П. върху кухненска маса в жилището.
18 септември 2017 (понеделник)
Въззивно наказателно от общ характер дело 229/2017 – 09.30 часа
Подсъдим по процеса е: А. Д. А. (р. 1976г.)
Със своя присъда от 24.04.2017 г. по НОХД 96/2017 г., Окръжен съд – Велико Търново е признал подсъдимия А. Д. А. от гр. В.Търново за виновен, в това, че 05.07.2013 г. на път II-55 (Велико Търново – Гурково), км 0+400, като правоспособен водач, при управление на собствения си товарен автомобил „Пежо Боксер“, в посока към гр. Велико Търново нарушил правилата за движение по пътищата – чл. 15 ал. 1 от ЗДвП - с управлявания от него товарен автомобил не се движил възможно най-вдясно на платното за движение, левите гуми на автомобила се движили в зоната на левия край на лентата за движение в посока гр. В. Търново; чл. 20 ал. 1 от ЗДвП – не съобразил скоростта на управлявания от него товарен автомобил с атмосферните условия – проливен валеж от дъжд, със състоянието на пътя – хлъзгава пътна настилка и на превозното средство – тегленото превозно средство е било с неработещ двигател и с неизправна кормилна и спирачна уредба, неработещи системи за почистване и обдухване на предното стъкло, с конкретните условия на видимост – намалена видимост в резултат от проливен валеж на дъжд, като се движил с 48 км./ч.. При възникнала опасност за движението – напускане на платното за движение от тегления автомобил и навлизането му в разделителния остров между двете пътни платна, не направил всичко възможно, за да намали скоростта и да спре превозното средство; Чл. 84 прел. 1 от ЗДвП – при теглене се движил със скорост от 48 км./ч. при разрешена максимална скорост от 40 км./ч.; Чл. 85 ал. 2, предл. 2 от ЗДвП – предприел теглене с гъвкава връзка на МПС, което било с неизправна кормилна и спирачна уредби поради неработещ двигател, при което не са работели пневмоусилвателя на спирачната система и хидроусилвателя на кормилната система; Чл. 87 т. 4 от ЗДвП – с управлявания от него товарен автомобил осъществил теглене при намалена видимост под 50 метра, а именно при видимост от порядъка на 15-20 метра, причинена от проливен валеж на дъжд, както и на неработещи системи за почистване и обдухване на предното съкло на тегления от него автомобил. Чл. 87 т. 5 от ЗДвП – с управлявания от него товарен автомобил „Пежо Боксер“ осъществил теглене с гъвкава връзка по хлъзгав път
- в резултат на което, тегленият от него лек автомобил „Опел Астра“, управляван от правоспособния водач Н. А. Б. (р. 1959г. от гр. Горна Оряховица) се блъснал в монтираната в зоната на разпределителната полоса между двете пътни ленти, предпазна ограда (мантинела), която преминала през автомобила и тялото на водача, като му причинила несъвместимо с живота разкъсване на белите дробове и сърцето и с деянието си, А. А. причинил по непредпазливост смъртта на водача Н. А. Б.
На основание чл. 343 ал. 1, б „в“, вр. чл. 342 ал. 1 пр. 3 от НК, вр. чл. 36, чл. 54 и чл. 58а ал. 1 от НК (съкратено съдебно следствие), Окръжен съд – Велико Търново осъдил А. А. на 1 година и 4 месеца лишаване от свобода, като на основание чл. 66 ал. 1 от НК, отложил изпълнението на така наложеното наказание условно с изпитателен срок от три години. На основание чл. 343г. от НК лишил подсъдимия от право да управлява МПС за срок от 2 години.
Делото в Апелативен съд – Велико Търново е образувано на основание въззивни жалби от защитника на подсъдимия и от повереника на частния обвинител.
Въззивно наказателно от общ характер дело 272//2017 – 09.30 часа
Въззивно наказателно от общ характер дело 296//2017 – 11.00 часа
Подсъдим по процеса e: М. Д. Д. (р. 1990г.)
Със своя присъда от 29.05.2017 г. по НОХД 302/2017 г., Окръжен съд - Русе е признал подсъдимия М. Д. Д. от гр. Русе за виновен, в това, че на 03.09.2016 г. на главен път I-2 Русе-Варна, при управление на МПС - лек автомобил "Фолскваген Венто", нарушил правилата за движение - чл. 5, ал. 2. 1 ("На водача на ППС е забранено да управлява ППС под въздействието на алкохол"), чл. 16. ал. 1. т. 1 ("На пътно платно с двупосочно движение, на водача на ППС е забранено: когато платното има две пътни ленти да навлиза и да се движи в лентата за насрещно движение, освен при изпреварване и заобикаляне") и чл. 20 ал. 1 ("Водачите са длъжни да контролират непрекъснато ППС, които управляват") от ЗДвП, с което по непредпазливост причинил смърт на едно лице – С. Д. С. (р. 1962г. в гр. Щръклево) и средна телесна повреда на две лица - Н. С. З. и С. Ш. М. - и двете от с. Щръклево, като деянието е извършено в пияно състояние - с концентрация на алкохол в кръвта 2,18 промила, деецът е управлявал без да има необходимата правоспособност и случат е особено тежък.
На основание чл. 343, ал. 4, вр. чл. 343 ал. 3, пр. 1, пр. 3 и пр. 5, б "б", пр. 2, вр. ал. 1 б "в", вр. с чл. 342, ал. 1 от НК и чл. 373 ал. 2, вр. чл.372 ал. 4, вр. чл. 371 т. 2 от НПК, вр. чл. 58а (съкратено съдебно следствие) и чл. 54 от НК, Окръжен съд - Русе го осъдил на 8 години лишаване от свобода.
Със същата присъда, М. Д. Д. е признат за виновен и в това, че на 03.09.2016 г. на главен път I-2, в едногодишен срок от наказването му по административен ред за управление на МПС без съответното свидетелство за управление - управлявал МПС, лек автомобил "Фолксваген Венто" без съответно СУМПС.
На основание чл. 343в, ал. 2, вр. ал. 1 от НК и чл. 373 ал. 2, вр. чл.372 ал. 4, вр. чл. 371 т. 2 от НПК, вр. чл. 58а (съкратено съдебно следствие) и чл. 54 от НК, Окръжен съд - Русе го осъдил на 1 година и 4 месеца лишаване от свобода, както и да заплати 1200 лв. глоба.
На основание чл. 23 ал. 1 от НК, ОС-Русе определил едно общо наказание измежду наложените за двете деяния, а именно по-тежкото от тях - 8 години лишаване от свобода, което подсъдимият да изтърпи при първоначален строг режим и да заплати 1200 лева глоба в полза на държавата.
Делото в Апелативен съд - Велико Търново е образувано по въззивна жалба от подсъдимия.
Въззивно наказателно от общ характер дело 298/2017 – 11.30 часа
Подсъдим по процеса е: Ф. А. Р. (р. 1984г.)
Със своя присъда от 19.06.2017 г. по НОХД 363/2017 г., Окръжен съд - Плевен е признал подсъдимия Ф. А. Р. (р. 1984г.) от гр. Пордим, общ. Плевен за виновен в това, че на 24.07.2016 г. в гр. Пордим, при условията на опасен рецидив, отнел чужди движими вещи - мобилен телефон, марка LG на стойност 35 лева и 1 СИМ-карта на стойност 10 лева или всички вещи на обща стойност 45 лева от владението на М. Д. Л. - мъж от гр. Пордим и собственост на Р. Б. Б. от гр. Пордим, с намерение противозаконно да ги присвои, като употребил за това сила.
На основание чл. 199 ал. 1, т. 4, вр. чл. 198, ал. 1 вр. чл. 29, ал. 1, б. "А" и б. "Б" от НК, Окръжен съд - Плевен го осъдил на 5 години лишаване от свобода.
Със същата присъда, Ф. А. Р. бил признат за виновен и в това, че на 24.07.2016 г. и на неустановен ден в периода 11.07 до 25.07.2016 г., в гр. Пордим, в условията на опасен рецидив, отнел чужди движими вещи на обща стойност 47 лева от владението на собственика Б. Л. Н - мъж от гр. Пордим, без негово съгласие с намерението противозаконно да ги присвои.
На основание чл. 196, ал. 1, т. 1, вр .чл. 194 ал. 1, вр. с чл. 29, ал. 1, б "А" и б "Б", първоинстанционният съд го осъдил на 2 години лишаване от свобода.
На основание чл. 23 ал. 1 от НК, ОС-Плевен определил едно общо наказание измежду наложените за двете деяния, а именно по-тежкото от тях - 5 години лишаване от свобода, което подсъдимият да изтърпи при първоначален строг режим.
Делото в Апелативен съд - Велико Търново е образувано на основание протест на Окръжна прокуратура - Плевен и въззивна жалба от подсъдимия.
Въззивно наказателно от общ характер дело 362/2017 – 12.00 часа
Подсъдим по процеса е: Ц. Т. С. (р. 1992г.)
Със своя присъда от 25.10.2016 г. по НОХД 388/2016 г., Окръжен съд - Велико Търново е признал подсъдимия Ц. Т. С. от гр. Горна Оряховица, за виновен в това, че на 17.08.2015 г. в гр. Горна Оряховица, на ул. "Васил Априлов", към с. Арбанаси, при управление на лек автомобил "Фолксваген Голф", негова собственост, нарушил правилата за движение по пътищата - чл. 20 ал. 2 от ЗДвП. ("Водачите са длъжни да намалят скоростта и в случай на необходимост да спрат, когато възникне опасност за движението") и чл. 116, предл. 1 от ЗДвП ("Водачът на ППС е длъжен да бъде внимателен и предпазлив към пешеходците"), като не намалил с готовност да спре, а увеличил скоростта си на движение, въпреки съществуващата опасност - наличие на пътното платно на пешеходеца Х. Б. Х., като чрез насочване на автомобила към пешеходеца, умишлено причинил средна телесна повреда на Х.Б. Х., изразяваща се в закрито счупване на дясната подбедрица, довело до трайно затрудняване на движението на долен десен крайник за срок не по-малък от шест месеца.
На основание чл. 343, ал. 3, б "б", предл. първо, вр. чл. 342 ал. 1 от НК, чл. 36 и чл. 54 от НК, Окръжен съд - Велико Търново го осъдил на 3 години лишаване от свобода, като на основание чл. 66 ал. 1 отложил изпълнението на така определеното наказание условно с изпитателен срок от четири години.
Със същата присъда и на основание чл. 342, ал. 4, вр. ал. 3 б "б" от НК, съдът лишил подсъдимия от право да управлява МПС за срок от 3 години.
Въззивно наказателно от общ характер дело 235/2016 – 14.00 часа
Подсъдими по процеса са: В. Ф. А. (р.1989г.), З. Ф. Р. (р.1992г.) и И. В. Р. (р.1991г.)
Със своя присъда от 19.07.2016 г. по НОХД 992/2015г., Окръжен съд Плевен е признал подсъдимите В. Ф. А., З. Ф. Р. и И. В. Р. за виновни в това, че на 01.06.2015 г. в с. Петърница, обл. Плевен, като съизвършители, умишлено умъртвили М. М. М. (р. 1987г.) от с. Петърница, по особено мъчителен начин за убития и с особена жестокост (следствие на прободни удари с вили), като деянието е извършено предумишлено и смъртта на М. М. М. е настъпила на 16.06.2015 г. в УМБАЛ „Г. Странски” гр. Плевен. Със същата присъда тримата са признати за виновни и в това, че на 01.06.2015 г. влезли в чуждо жилище – това на М. А. М., находящо се в с. Петърница, като употребили за това сила и деянието е извършено нощем от две и повече лица.
На основание чл. 116 ал. 1, т. 6, предл. 2 и предл. 3 и т. 9, вр. чл. 115 вр. с чл. 20, ал. 2 от НК, чл. 170 ал. 1 предл. 1, вр. чл. 20 ал. 2 от НК, вр. чл. 54 и чл. 23 от НК, Окръжен съд Плевен им определил по едно общо наказание за двете престъпни деяния, както следва:
- За В. Ф. А. и З. Ф. Р. – 20 години лишаване от свобода, които да изтърпят при строг режим.
- За И.В. Р. – 15 години лишаване от свобода, което да изтърпи при първоначален строг режим.
Със същата присъда, тримата са осъдени и да заплатят солидарно помежду си сумата от по 100 000 лева на всеки от гражданските ищци М. А. М и Г. М. М. и сумата от 300 000 лева на гражданския ищец И. Ш. А. като обезщетение за претърпените от тях неимуществени вреди в резултат от престъплението.
На основание въззивни жалби от тримата подсъдими и двама от гражданските ищци, на 07.10.2016 г. във ВТАС било образувано ВНОХД 302/2016, по което тричленен състав се произнесъл с решение на 28.11.2016 г., като изменил частично присъдата на ОС-Плевен. След обжалване пред Върховния касационен съд, ВКС отменил решението на ВТАС и върнал делото за ново разглеждане от друг състав на въззивния съд.
13 юли 2017 (четвъртък)
Въззивно наказателно от общ характер дело 251/2017 – 10.00 часа
Подсъдими по процеса са: Н. Л. Ч. (р. 1972г.), В. С. Н. (р. 1976г.) и П. Ц. Ц. (р. 1967г.)
Със своя присъда от 07.04.2017 г. по НОХД 602/2015, Окръжен съд - Плевен е признал подсъдимите Н. Л. Ч., В. С. Н. и П. Ц. Ц. тримата от гр. София, за невиновни в това, на 18.05.2011 г. в гр. Левски, обл. Плевен, на подобект "Площадкова канализация за дъждовни и битови отпадъчни води за административна сграда и захранващ водопровод", в обект "Завод за производство на стоманени профили в УПИ II, кв. 159а по плана на гр. Левски", собственост на "СИЛВА МАШ" ЕООД - гр. Ловеч, представляващ строеж, по смисъла на параграф 5, т. 38 от Допълнителните разпоредби на ЗУТ, поради немарливо изпълнение на правно-регламентирана дейност - строително-монтажни (земни) работи, представляваща източник на повишена опасност, Н. Л. Ч. (в качеството си на едноличен собственик и управител на "ПАЙП СИСТЕМ" ЕООД -гр. София), В. С. Н. ( в качеството технически ръководител на части "Монтаж на тръбопроводна инсталация" и "Монтаж на вкопана канализация", както и определен за длъжностно лице за провеждане на ежедневен инструктаж на същия обект) и П. Ц. Ц., (изпълняващ функции по безопасност и здраве при работа, определен и за длъжностно лице за провеждане на начален инструктаж и инструктаж на работното място на същия обект ) в условията на независимо съпричинителство помежду им, нарушили разпоредби, разписани в ЗЗБУТ, Наредба 2 от МИЗБУТ, Наредба РД-7-2 от 16.12.2009 г. за условията и реда за провеждане на периодично обучение и инструктаж на работниците и служителите по правилата за осигуряване на безопасни условия на труд, Наредба 3 от 27 юли 1998 г. за функциите и задачите на длъжностните лица и на специализираните служби в предприятията за организиране изпълнението на дейностите, свързани със защитата от професионалните рискове и превенцията на тези рискове,
вследствие на което, по непредпазливост да са причинили смъртта на В. К. П. (р. 1980г.) от гр. София, заемащ длъжността "общ работник" в "ПАЙП СИСТЕМ" ЕООД - гр. София, съгласно трудов договор.
На основание чл. 304 от НПК, ОС-Плевен оправдал тримата подсъдими по така повдигнатите им обвинения по чл. 123, ал. 1, пр. 2 от НК.
11 юли 2017 (вторник)
Въззивно наказателно от общ характер дело 255/2017 – 09.30 часа
Подсъдим по процеса е: М. М. М. (р. 1969г.)
Със своя присъда от 25.04.2017 г. по НОХД 358/2017, Окръжен съд - Плевен е признал подсъдимия М. М. М. от с. Трънчовица, обл. Плевен за виновен в това, че вечерта на 15.09.2016 г. на път III-303, между селата Малчика и Аспарухово Плевенска област, на около километър от табелата на с. Малчика, при управлението на МПС - лек автомобил "Фолксваген Голф", с плевенска регистрация, нарушил правилата за движение по пътищата - чл. 21 ал. 1. от ЗДвП ("При избиране скоростта на движение на водача на ППС е забранено да превишава следните стойности на скорост в км./ч. - за категория "В" извън населено място - 90 км./ч.") и чл. 77 от ЗДвП ("При заслепяване, водачът е длъжен да намали скоростта и при необходимост да спре"), и по непредпазливост причинил смъртта на А. Н. З. от с. Малчика, обл. Плевен.
На основание ч. 343 ал. I, б "в", вр. чл. 342 ал. 1, предл. 3 и чл. 54 от НК и чл. 58а от НК (съкратено съдебно следствие), ОС-Плевен осъдил подсъдимия на 2 години лишаване от свобода, като на основание чл. 66 ал. 1 от НК, отложил условно изпълнението на така определеното наказание с изпитателен срок от три години.
На основание чл. 343г., вр. чл. 37, ал. 1. т. 7 от НК, лишил подсъдимия от право да управлява МПС за срок от 3 години, считано от влизане на присъдата в сила.
Делото в Апелативен съд - Велико Търново е образувано на основание въззивни жалби от подсъдимия и от частните обвинители.
Въззивно наказателно от общ характер дело 256/2017 – 09.30 часа
Въззивно наказателно от общ характер дело 188/2017 – 10.30 часа
Подсъдим по процеса e: П. Г. Ф. (р. 1978г.)
Със своя присъда от 21.03.2017г. по НОХД 990/2016 Окръжен съд - Плевен е признал подсъдимия П. Г. Ф. от с. Гиген, обл. Плевен за невиновен в това на 09.04.2015 г. в землището на с. Гиген, в съучастие като извършител с неизвестен извършител, не по законоустановения ред, регламентиран в чл. 147-чл.152 от Закона за културното наследство, да е извършвал изкопни работи в охранителна зона "А“ на територията на недвижима културна ценност - античен град "Улпия ексус" при с. Гиген, като при извършване на деянието да са използвали технически средства - права лопата, крива лопата и акумулаторна батерия с прикачена към нея пластина с 3 броя диодни лампи.
На основание чл. 304 от НК, първоинстанционният съд го оправдал по повдигнатото му обвинение по чл. 277а ал. 3, предл. 1, вр. ал. 2, предл. 2 вр. чл. 20 ал. 2 от НК.
Въззивно наказателно от общ характер дело 371/2016 – 13.30 часа
С Присъда на Плевенския окръжен съд, постановена по НОХД № 351/2014 г. подсъдимият З. С. С. от гр. Сухиндол е бил признат за невинен в това на неустановен ден през месец август 2008 г. на територията на Република Гърция, планинска зона „Shistolithos Sidirocastro”, в района на „Livaditsa” умишлено да е умъртвил К. Г. С. (жена, р.1973г.) от град Плевен като деянието да е извършено при условията на опасен рецидив, поради което и на основание чл. 304 от НПК е бил оправдан по обвинението по чл. 116, ал. 1, т. 12 във вр. с чл. 29, ал. 1, б. „а” и „б”от НК.
Окръжна прокуратура Плевен е протестирала присъдата и в Апелативен съд Велико Търново е било образувано ВНОХД 351/2014 г. Със съдебен акт от 26 януари 2015 г., въззивният съд отменил присъдата на Окръжен съд Плевен и признал подсъдимия З. С. С. за виновен да е извършил горепосоченото деяние, като на основание чл. 116, ал. 1, т. 12 във вр. с чл. 29, ал. 1, б. „а” и „б”, във вр. с чл. 36 и чл. 54 от НК го е осъдил на ДОЖИВОТЕН ЗАТВОР, което наказание да бъде изтърпяно при първоначален специален режим в затвор. Със същата присъда, Апелативен съд е постановил З. С. С. да плати на гражданските ищци Г. К. А. и Г.Д.А. (и двамата от с.Рибен, Плевенска област) обезщетение за претърпените от тях неимуществени вреди в размер на по 25 000 лв. (по двадесет и пет хиляди лева) за всеки един от тях, ведно със законната лихва.
В Апелативен съд е било образувано ВНОХД 305/2015 г., което е било разгледано в открити съдебни заседания и на 02.06.2016 г. е било постановено решение, с което е потвърдена оправдателната присъда на Окръжен съд - Плевен. Срещу решението е била подаден въззивен протест и Върховния касационен съд разгледал делото и постановил решение, с което отново постановил отмяна на решението на ВТАС и върнал делото за ново разглеждане от друг състав на въззивния съд.
10 юли 2017 (понеделник)
Въззивно наказателно от общ характер дело 225/2017 – 10.00 часа
Подсъдими по процеса са: М. А. В. – Б. (р.1958г.) и С. М. К. (р.1940г)
Със своя присъда от 02.12.2015 г. по НОХД 315/2015г., Окръжен съд Русе е признал подсъдимата М. А. В. – Б. за виновна в това, че на 13.07.2012 и на 25.07.2012 г. в гр. Русе извършила сделки с имущество (покупко-продажби на недвижими имоти, находящи се в землището на гр. Глождево, община Ветово, обл. Русе), за което имущество знаела, че е придобито, чрез престъпление, като деянието е извършено два пъти, поради което и на основание чл. 253, ал. 3, т. 2, пр. 1, вр. ал. 1, пр. 2 (пране на пари) и чл. 54 от НК, първоинстанционният съд я осъдил на 3 години лишаване от свобода и 10 000 лева глоба в полза на държавата.
ОС Русе я признал за невинна в това изпирането на пари да е извършено в условията на продължавано престъпление по смисъла на чл. 26 ал. 1 от НК, съответно да е извършено в период от време – с начало и край на посочените дати, както и в един от случаите да е извършила деянието в съучастие с подсъдимия С. М. К., подпомогната от него, поради което и на основание чл. 304 от НК е била оправдана в тази част от обвинението.
Със същата присъда, подсъдимата е призната за виновна и в това, че на 25.07.2012 г. в гр. Ветово, обл. Русе и в гр. Русе, с цел да набави за себе си имотна облага, възбудила от З. С. А. (жена от гр. Глождево) заблуждение – че е собственик на недвижим имот с площ 2 декара, находящ се в землището на гр. Глождево, общ. Ветово, обл. Русе, в местността „Китка” и имот с площ 24 декара, находящ се в землището на гр. Глождево, общ. Ветово в местността Адалар, като и причинила имотна вреда в размер на 18 200 лева. На основание чл. 209, ал. 1, пр. 1 и чл. 54 от НК, първоинстанционният съд я осъдил на 3 години лишаване от свобода за това деяние.
На основание чл. 23 ал. 1 от НК, Окръжен съд Плевен определил едно общо измежду така наложените наказания, а именно – 3 години лишаване от свобода, изпълнението на което на основание чл. 66 ал. 1 от НК отложил условно с изпитателен срок от 5 години, както и 10 000 лева глоба, които да бъдат платени в полза на държавата.
М. А. В. – Б. е осъдена на основание чл. 253, ал. 6 от НК да заплати в полза на държавата и сумата от 46 820 лева, представляваща равностойността на имуществото, в което е трансформиран предмета на престъплението.
Със същата присъда, Окръжен съд Русе е признал подсъдимия С.М. К. за невинен в това, че през периода от 11.05.2012 до 13.07.2012. г в гр. Русе, подпомогнал М. А. В. – Б. чрез предоставяне на данни, информация, разяснения за имот и предоставяне на пълномощно за разпореждане с имот да извърши сделка с имущество – покупка на недвижим имот с площ от 32,207 декара, находящ се в землището на гр. Глождево, в местността „Шан Тарла”, представляващ имот с пазарна стойност 26 973 лева, за което знаела, че е придобито от престъпление, поради което и на основание чл. 304 от НПК, първоинстанционният съд оправдал подсъдимия по повдигнатото му обвинение по чл. 253, ал. 1, пр. 2 вр. чл. 20 ал. 4 от НК.
На основание протест на Окръжна прокуратура – Русе и въззивна жалба от защитника на подсъдимата М. А. В. – Б., в Апелативен съд - Велико Търново е било образувано ВНОХД 301/2016, по което състав на ВТАС се е произнесъл с решение на 21.11.2016 г. с което изцяло потвърдил присъдата на ОС-Русе. Делото е било изпратено във Върховния касационен съд, който отменил изцяло решението на ВТАС и върнал делото за ново разглеждане от друг състав на съда.
Въззивно наказателно от общ характер дело 220/2017 – 10.30 часа
Подсъдим по процеса e: П. С. И. (р. 1987г.)
Със своя присъда от 27.03.2017г. по НОХД 713/2016 Окръжен съд - Русе е признал подсъдимия П. С. И. от с. Ивановo за невиновен в това на 07.10.2015 г. в с. Иваново, обл. Русе и в гр. Русе, в условията на продължавано престъпление - на три пъти да е използвал платежен инструмент - банкова карта, издадена от ЦКБ АД, на името на титуляра и Т. И. И. без съгласието на последната, като деянието не съставлява по-тежко престъпление.
На основание чл. 304 от НПК, първоинстанционният съд го оправдал по обвинението за така извършеното престъпление по чл. 249 ал. 1, вр. чл. 26 ал. 1 от НК
Делото е образувано на основание въззивен протест на Окръжна прокуратура - Русе.
Въззивно наказателно от общ характер дело 235/2016 – 11.30 часа
Със своя присъда от 19.07.2016 г. по НОХД 992/2015г., Окръжен съд Плевен е признал подсъдимите В.Ф. А., З. Ф. Р. и И. В. Р. за виновни в това, че на 01.06.2015 г. в с. Петърница, обл. Плевен, като съизвършители, умишлено умъртвили М. М. М. (р. 1987г.) от с. Петърница, по особено мъчителен начин за убития и с особена жестокост (следствие на прободни удари с вили), като деянието е извършено предумишлено и смъртта на М. М. М. е настъпила на 16.06.2015 г. в УМБАЛ „Г. Странски” гр. Плевен. Със същата присъда тримата са признати за виновни и в това, че на 01.06.2015 г. влезли в чуждо жилище – това на М. А. М., находящо се в с. Петърница, като употребили за това сила и деянието е извършено нощем от две и повече лица.
- За И. В. Р. – 15 години лишаване от свобода, което да изтърпи при първоначален строг режим.
Въззивно наказателно от общ характер дело 183/2017 – 13.30 часа
Подсъдим по процеса e: А. К. К. (р. 1952г.)
Със своя присъда от 03.04.2017г. по НОХД 109/2016 Окръжен съд - Габрово е признал подсъдимия А. К. К. от гр. Габрово за невиновен в това през периода от началото на м. август 2009 до края на 2014 г. в гр. Габрово да е извършвал по занятие банкови сделки без разрешение, както следва:
- На М. С. на два пъти да е дал общо 20 000 лева заем, за които да е получил 10 450 лева лихва.
- На К. Р. да е дал 3000 лева заем, за които да е получил 900 лева лихва.
- Т. Н. да е дал на два пъти общо 6000 лева заем, за които да е получил общо 540 лева лихва,
всички заеми на обща стойност 29 000 лева, като с това да е причинил на заемополучателните значителни имуществени вреди на обща стойност 11 890 лева и да е получил значителни неправомерни доходи на същата стойност.
На основание чл. 304 от НПК, първоинстанционният съд го оправдал по повдигнатото му обвинение по чл. 252, предл. 1 и 2, вр. ал. 1 от НК.
Делото в Апелативен съд - Велико Търново е образувано по въззивен протест на Окръжна прокуратура Габрово.
03 юли 2017 (понеделник)
Въззивно наказателно от общ характер дело 212/2017 – 10.00 часа
Подсъдима по процеса e: Р. И. К. (р. 1992г.)
Със своя присъда от 31.03.2017г. по НОХД 78/2016 Окръжен съд - Габрово е признал подсъдимата Р. И. К. от гр. Габрово за виновна в това, че на 18.07.2015 г. в гр. Габрово, на ул. "Видима", в съучастие, като съизвършител с лицето Р. Р. Й., без надлежно разрешително държала прекурсори (ефедрин, солна киселина, толуол), съоръжения (3 бр. спринцовки, тенджера от йенско стъкло, фуния, бръснарско ножче, пликчета с клипс, парчета станиол, електронна везна) и материали (натриева основа, фосфорна киселина, червен фосфор, йод, магнезиев сулфат) за производство на наркотични вещества.
На основание чл. 354а, ал. 1, изр. 2, вр. с изр. 1, пр. 4, вр. с чл. 20 ал. 2 и чл. 54 от НК, първоинстанционният съд я осъдил на 3 години лишаване от свобода и 20 000 лева в полза на държавата.
На основание чл. 66 ал. 1 от НК, ОС-Габрово отложил изпълнението на така определеното наказание лишаване от свобода условно с изпитателен срок от 5 години.
Със същата присъда, подсъдимата е призната за невинна в това да е държала високорисково наркотично вещество - 5,53 гр. метамфетамин на стойност 183 лева, като я оправдал по първоначално повдигнатото и обвинение по чл. 354а, ал. 3, т. 1, вр. сл. 20 ал. 2 от НК.
Делото в Апелативен съд - Велико Търново е образувано

matches:
дело 391
дело 317
дело 361
дело 388
дело 364
дело 375
дело 379
дело 315
дело 320
дело 374
дело 287
дело 377
дело 297
дело 330
дело 245
дело 294
дело 304
дело 256
дело 342
дело 309
дело 312
дело 229
дело 272
дело 296
дело 298
дело 362
дело 235
дело 251
дело 255
дело 256
дело 188
дело 371
дело 225
дело 220
дело 235
дело 183
дело 212